CELEX: 32018D1887
Language: ro
Date: 2018-11-30 00:00:00
Title: Decizia de punere în aplicare (UE, Euratom) 2018/1887 a Comisiei din 30 noiembrie 2018 de modificare a Deciziei 90/176/Euratom, CEE de autorizare a Franței să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii provenite din TVA [notificată cu numărul C(2018) 7866]

4.12.2018   
               
               
                  RO
               
               
                  Jurnalul Oficial al Uniunii Europene
               
               
                  L 308/47
               
            
         DECIZIA DE PUNERE ÎN APLICARE (UE, Euratom) 2018/1887 A COMISIEI
         din 30 noiembrie 2018
         de modificare a Deciziei 90/176/Euratom, CEE de autorizare a Franței să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii provenite din TVA
         
            
               [notificată cu numărul C(2018) 7866]
            
         
         (Numai textul în limba franceză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Tratatul de instituire a Comunității Europene a Energiei Atomice,
         având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) a doua liniuță,
         după consultarea Comitetului consultativ privind resursele proprii,
         întrucât:
         
                     (1)
                  
                  
                     În temeiul articolului 371 din Directiva 2006/112/CE a Consiliului (2), Franța poate, în conformitate cu condițiile aplicabile în acest stat membru la 1 ianuarie 1978, să aplice în continuare scutiri în cazul operațiunilor enumerate în anexa X partea B la directiva menționată. Conform articolului menționat, aceste operațiuni trebuie luate în considerare la stabilirea bazei resurselor proprii provenite din taxa pe valoarea adăugată (TVA).
                  
               
                     (2)
                  
                  
                     Prin Decizia 90/176/Euratom, CEE a Comisiei (3), Franța a fost autorizată, printre altele, să utilizeze estimări aproximative pentru calcularea bazei resurselor proprii provenite din TVA în ceea ce privește, operațiunile menționate acum în anexa X partea B punctul 8 la Directiva 2006/112/CE cu privire la furnizarea apei de către autoritățile publice și nu numai.
                  
               
                     (3)
                  
                  
                     În scrisoarea sa din 26 aprilie 2018, Franța a solicitat Comisiei să o autorizeze să utilizeze un procent fix din baza intermediară pentru calculul bazei resurselor proprii provenite din TVA în ceea ce privește operațiunile menționate în anexa X partea B punctul 8 la Directiva 2006/112/CE cu privire la furnizarea apei de către autoritățile publice. Franța a arătat că procentul aplicat bazei intermediare a fost stabil în perioada 2012-2016. Autorizarea utilizării procentajelor fixe ar reduce și mai mult sarcina administrativă legată de calcularea bazei resurselor proprii provenite din TVA pentru aceste operațiuni. Prin urmare, Franța ar trebui să fie autorizată să calculeze baza resurselor proprii provenite din TVA utilizând un procent fix în ceea ce privește furnizarea apei de către un organism de drept public.
                  
               
                     (4)
                  
                  
                     Din motive de transparență și de securitate juridică, este necesar să se limiteze în timp aplicabilitatea acestei autorizări.
                  
               
                     (5)
                  
                  
                     Prin urmare, Decizia 90/176/Euratom, CEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            În Decizia 90/176/Euratom, CEE se inserează următorul articol 2c:
            
               
                  „Articolul 2c
                  Prin derogare de la articolul 2 alineatul (3) din prezenta decizie, în scopul calculării bazei resurselor proprii provenite din TVA pentru perioada 1 ianuarie 2018-31 decembrie 2020, Franța este autorizată să utilizeze 0,02 % din baza intermediară în ceea ce privește operațiunile menționate în anexa X partea B punctul 8 la Directiva 2006/112/CE.”
               
            
         
         
            Articolul 2
            Prezenta decizie se adresează Republicii Franceze.
         
         
            Adoptată la Bruxelles, 30 noiembrie 2018.
            
               
                  Pentru Comisie
               
               Günther OETTINGER
               
                  Membru al Comisiei
               
            
         
         
            (1)  JO L 155, 7.6.1989, p. 9.
         
            (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
         
            (3)  Decizia 90/176/Euratom, CEE a Comisiei din 23 martie 1990 de autorizare a Franței să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii provenite din TVA (JO L 99, 19.4.1990, p. 22).